Rikunarita-ORG/Wikinium huggingface dataset:
# 2006

**2006** గ్రెగోరియన్‌ కాలెండరు యొక్క మామూలు సంవత్సరము.

|  |  |
| --- | --- |
| **సంవత్సరాలు:** | 2003 2004 2005 - 2006 - 2007 2008 2009
 |
| **దశాబ్దాలు:** | 1980లు 1990లు - **2000లు** - 2010లు 2020లు
 |
| **శతాబ్దాలు:** | 20 వ శతాబ్దం - **21 వ శతాబ్దం** - 22 వ శతాబ్దం
 |

## సంఘటనలు

* జూన్ 9: ప్రపంచ కప్ సాకర్ పోటీలు జర్మనీలో ప్రారంభమయ్యాయి.
* సెప్టెంబర్ 15: 14వ అలీన దేశాల సదస్సు క్యూబా రాజధాని నగరం హవానాలో ప్రారంభమైనది.
* డిసెంబర్ 1: 15వ ఆసియా క్రీడలు దోహలో ప్రారంభమయ్యాయి.
* డిసెంబర్ 30: ఇరాక్ మాజీ అధ్యక్షుడు సద్దామ్ హుసేన్ను ఉరితీసారు.

## జననాలు

## మరణాలు

మిల్టన్ ఫ్రీడ్‌మాన్
* ఫిబ్రవరి 4: రాజ్ వీర్ సింగ్ యాదవ్, భారతదేశపు మొట్టమొదటి మూత్రపిండ మార్పిడి శస్త్రవైద్యుడు. పద్మశ్రీ అవార్డు గ్రహీత. (జ.1937)
* మార్చి 26: దుక్కిపాటి మధుసూదనరావు, సినీ నిర్మాత. (జ.1917)
* ఏప్రిల్ 12: రాజ్‌కుమార్, భారత చలనచిత్ర నటుడు, గాయకుడు. (జ.1929)
* ఏప్రిల్ 19: సర్దార్ గౌతు లచ్చన్న, ఇండియన్ నేషనల్ ట్రేడ్ యూనియన్ కాంగ్రెస్ కు రాష్ట్ర శాఖ అధ్యక్షుడు, ఆంధ్ర రాష్ట్ర మంత్రి,స్వాతంత్ర్య సమరయోధుడు. (జ.1909)
* ఏప్రిల్ 29: జాన్ కెన్నెత్ గాల్‌బ్రెత్, ఆర్థికవేత్త. (జ.1908)
* మే 6: తిక్కవరపు పఠాభిరామిరెడ్డి, రచయిత, సినిమా నిర్మాత. (జ.1919)
* జూన్ 4: బూదరాజు రాధాకృష్ణ, భాషావేత్త. (జ.1932)
* జూలై 1: కొరటాల సత్యనారాయణ, ఆంధ్ర కమ్యూనిస్ట్ ఉద్యమ నేత. (జ.1923)
* జూలై : గడియారం రామకృష్ణ శర్మ, మహబూబ్ నగర్ జిల్లాకు చెందిన సాహితీవేత్త. (జ.1919)
* జూలై 8: రాజారావు, ఆంగ్ల నవలా, కథా రచయిత. పద్మవిభూషణ్ పురస్కార గ్రహీత. (జ.1908)
* ఆగష్టు 4: నందిని సత్పతీ, ఒరిస్సా మాజీ ముఖ్యమంత్రి (జ.1931)
* ఆగష్టు 12: మల్లవరపు జాన్, తెలుగు కవి. (జ.1927)
* ఆగష్టు 15: జి. వి. సుబ్రహ్మణ్యం, వైస్ ఛాన్సలర్, ఆచార్యుడు. (జ.1935)
* ఆగష్టు 18: కొండపల్లి పైడితల్లి నాయిడు, 11వ, 12వ, 14వ లోక్‌సభ లకు ఎన్నికైన పార్లమెంటు సభ్యుడు. (జ.1930)
* ఆగష్టు 28: డి.వి. నరసరాజు, రంగస్థల, సినిమా నటుడు, రచయిత, దర్శకుడు. (జ.1920)
* సెప్టెంబరు 28: ఎస్.వి.ఎల్.నరసింహారావు, న్యాయవాది, స్వాతంత్ర్య సమరయోధుడు. (జ.1911)
* అక్టోబర్ 3: ఇ.వి.సరోజ, 1950, 60 వ దశకపు తమిళ, తెలుగు సినిమా నటి, నాట్య కళాకారిణి. (జ.1935)
* అక్టోబర్ 13: హీరాలాల్ మోరియా, పత్రికా రచయిత, నవలా రచయిత, సమరయోధుడు. (జ.1924)
* నవంబరు 11: కప్పగంతుల మల్లికార్జునరావు, కథా, నవలా, నాటక రచయిత. (జ.1936)
* నవంబర్ 16: మిల్టన్ ఫ్రీడ్‌మన్, అమెరికాకు చెందిన ఆర్థికవేత్త, నోబెల్ బహులతి గ్రహీత. (జ.1912)
* నవంబర్ 22: అసీమా చటర్జీ, భారతీయ మహిళా రసాయన శాస్త్రవేత్త. (జ.1917)
* నవంబర్ 23: డి.యోగానంద్, సినీ దర్శకుడు (జ.1922)
* నవంబర్ 26: జి.వరలక్ష్మి, తెలుగు సినిమానటి. (జ.1926)
* డిసెంబర్ 16: మందాకిని నారాయణన్, కేరళ రాష్ట్రానికి చెందిన నక్సలైట్ నాయకురాలు.
* డిసెంబర్ 30: పేకేటి శివరాం, తెలుగు సినిమా నటుడు. (జ.1918)

## పురస్కారాలు
# స్వాతంత్ర్యం

భారతదేశానికి స్వాతంత్ర్యం లభించిన ఆగస్టు పదిహేనున భారత జాతీయ జెండాను ఎర్రకోటపై ఎగురవేస్తారు.
ఉత్తర అమెరికాలోని థర్టీన్ బ్రిటిష్ కాలనీస్ కు 1776లో స్వాతంత్ర్యం వచ్చింది.
**స్వాతంత్ర్యం** అనేది ఒకరు మరొకరిని ఇబ్బంది పెట్టకుండా తను ఇతరుల వలన ఇబ్బంది పడకుండా స్వేచ్ఛగా, హాయిగా, ఆనందంగా గడపడానికి లభించిన హక్కు. స్వాతంత్ర్యాన్ని **స్వతంత్రం** అని కూడా అంటారు. స్వతంత్రం అనేది ఒక వ్యక్తికే కాక దేశానికి సంబంధించినదై ఉంటుంది. స్వాతంత్ర్యం అనేది ఒక వ్యక్తికి లేదా రాష్ట్రానికి లేదా దేశానికి సంబంధించిన స్థితి, దీనిలో నివాసితులు, జనాభా లేదా దానిలో కొంత భాగం, దాని భూభాగంపై స్వయం-ప్రభుత్వం, సాధారణంగా సార్వభౌమాధికారాన్ని అమలు చేస్తారు. ఒక దేశం యొక్క స్వాతంత్ర్య దినోత్సవం యొక్క జ్ఞాపకార్థం ఒక దేశం అన్ని రకాల విదేశీ వలసవాదం నుండి విముక్తి పొందినప్పుడు జరుపుకుంటుంది; ఇతర దేశాల నుండి పాలనా పరమైన ఆదేశాలకు లోబడకుండా స్వేచ్ఛగా పాలింపబడుటకు నిర్మించబడటం అనేది స్వాతంత్ర్యం పొందటం. భారతదేశానికి 1947 ఆగస్టు 15 న స్వాతంత్ర్యం వచ్చింది.

**స్వాతంత్ర్యం** అనేది స్వయం సమృద్ధి, స్వయంప్రతిపత్తి, బాహ్య నియంత్రణ లేదా ప్రభావం లేని స్థితిని సూచిస్తుంది. ఇది వ్యక్తులు, సమూహాలు లేదా దేశాలకు వర్తించవచ్చు, ఇది తరచుగా స్వేచ్ఛ, స్వీయ-నిర్ణయాధికారం, సార్వభౌమాధికారం వంటి భావనలతో ముడిపడి ఉంటుంది.

స్వతంత్రంగా ఉన్న వ్యక్తులు తమ స్వంత నిర్ణయాలు తీసుకోగలుగుతారు, సహాయం కోసం ఇతరులపై ఆధారపడకుండా తమను తాము చూసుకోగలుగుతారు. వారు స్వీయ-విశ్వాసం, ఆత్మవిశ్వాసం యొక్క బలమైన భావాన్ని కలిగి ఉంటారు, ఇతరుల అభిప్రాయాలు లేదా పరిమితులచే వారు వెనుకబడి ఉండకపోవటం వలన వారు తరచుగా తమ లక్ష్యాలను సాధించడంలో మరింత విజయవంతమవుతారు.

స్వతంత్రంగా ఉన్న సమూహాలు లేదా సంస్థలు ఒకే విధమైన స్వయంప్రతిపత్తి, స్వయం సమృద్ధిని కలిగి ఉంటాయి. బయటి శక్తుల నియంత్రణ లేదా ప్రభావానికి లోనుకాకుండా వారి స్వంత నిర్ణయాలు తీసుకోవడానికి, వారి స్వంత లక్ష్యాలను అనుసరించడానికి వారు స్వేచ్ఛగా ఉంటారు.

జాతీయ స్థాయిలో, స్వాతంత్ర్యం అనేది సాధారణంగా ఒక దేశం మరొక దేశంచే నియంత్రించబడకుండా తనను తాను పరిపాలించుకునే సామర్థ్యాన్ని సూచిస్తుంది. అనేక దేశాలు వలసవాద లేదా అణచివేత పాలకుల నుండి స్వాతంత్ర్యం కోసం పోరాడినందున ఇది తరచుగా స్వేచ్ఛ, స్వీయ-నిర్ణయం కోసం పోరాటంతో ముడిపడి ఉంటుంది.

మొత్తంమీద, స్వాతంత్ర్యం అనేది వ్యక్తులు, సమూహాలు, దేశాలు తమ స్వంత జీవితాలను, విధిని నియంత్రించడానికి అనుమతించే ఒక విలువైన లక్షణం లేదా స్థితి.

## ఇవి కూడా చూడండి

* మహాత్మా గాంధీ
* భారత స్వాతంత్ర్యోద్యమం
* భారత స్వాతంత్ర్య దినోత్సవం
* యూసుఫ్ మెహెరల్లీ

## మూలాలు
# లీ బాయి

లీ బాయి
**లీ బాయి** :  చైనా దేశపు కవి బిరుదానికి ’టూపూ’తో స్పర్థ వహించినవాడు.  రాజవంశానికి చెందిన వాడనని చెప్పుకోవడం లీ బాయికు చాలా ఇష్టం.  కానీ నిజానికి అతడు అదే గృహ నామం గల ఒక  తక్కువ స్థాయి కుటుంబానికి చెందినవాడు.  తన 19వ ఏటనే అతడు తన ఇంటిని విడిచి,  తావోయిస్టు ఏకాంత వాసి(తావోయిస్ట్‌- లోనోట్సి)కలసి జీవింప సాగాడు ఇలా కొన్నాళ్ళు సంచార జీవనం చేశాక అతడు వివాహమాడి అత్తవారి కుటుంబంతో పాటు హాన్‌ చౌ (Han- chou) ఉత్తర  భాగంలో ఉంటూ ఉండేవాడు. అప్పటికే అతడు కవితలు వ్రాయడం ప్రారంభించాడు. సెక్రటరీ ఉద్యోగం  సంపాదించాలనే ఆశతో కొందరు ప్రభుత్వ ఉద్యోగులకు తన కవితలు చూపించేవాడు.  కానీ అతని ఆశ ఫలించలేదు. సా.శ. 734 లో ఈశాన్య చీనాలో  ఉన్న ఒక స్నేహితుని చూడడానికి వెళ్లడంతో అతని సంచార జీవనం రెండోదశ ప్రారంభమైంది. సా.శ. 742 లో అతడు రాజధాని నగరం అయినా ’చాంగ్‌ ఆన్’(Chang-an) చేరుకొని ఆస్థాన పదవిని ఆశించాడు. ప్రభుత్వ పదవి ఏమి లభించకపోయినా ప్రసిద్ద కవుల జాబితాలో అతని పేరు చేర్చబడింది. కొద్ది క్షణాల వ్యవధిలో ఆస్థాన సంఘటనలను కవితల రూపంలో వర్ణించి గానం చేయటం ఆ కువుల సంఘం నిర్వహించే బాధ్యత అలాంటి కృత్రిమ జీవనం అంటే విసుగు పుట్టి సా.శ. 744 శిశిర ఋతువులో మరల సంచార జీవనం ప్రారంభించాడు. ఈ సమయంలో అతడు ఆలనాటి మేటి కవులు కొందరిని కలయడం  తటస్థించింది. ఈ విధంగా లీ బాయి పేరు ప్రఖ్యాతలు పొందేసరికి  పూ (fu) పేరు కూడా ఎవరు ఎరుగరు.  తనకంటే పెద్దవాడైన లి బాయి  అంతకంతకు ’తావోయి జమ్‌’  లోను స్వర్ణకార విద్య (Alchemical studies)లోను నిమగ్నుడై ఉండటంతో ’టూపూ’  అతని ప్రభావానికి చొరవ కి లోనయ్యాడు. అప్పటికే లీ బాయి ఒక పెద్ద ’తావోయిస్టు’  ప్రముఖుని ద్వారా  ’ఆధ్యాత్మిక ప్రగతి’లో డిప్లమా పొంది తావోయిస్టుగా  ముద్ర పొందాడు.   సా.శ. 756 చైనా చక్రవర్తి 16వ కుమారుడైన ప్రిన్స్  లీస్‌ చేసిన సైనిక ఆక్రమణకు సంబంధించి లీ బాయి అనధికారికంగా ఆస్థాన కవిగా నియమింపబడ్డాడు. అనంతరం కొద్దికాలానికే స్వతంత్ర రాజ్యస్థాపనకు ప్రయత్నం చేశాడనే నేరారోపణతో ఆ యువరాజు మరణ దండనకు గురికావటం ఆస్థాన కవి అయిన లి బాయి చ్యొ-చియాంగ్‌(Chin-chiang) నగరంలో చెరసాలలో బంధించబడటం జరిగింది. ఈ కల్లోలానికి సంబంధించిన కేసులలో విధించిన ఆజ్ఞలను పునః పరిశీలించడానికి ఒక యోగిని నియమించారు. అతడు లిపోకు  సంబంధించిన కేసును పరిశీలించి నిర్దోషిగా భావించి విడుదల చేసి, తన దగ్గరనే స్టాఫ్‌ సెక్రటరీగా  నియమించుకోవడం జరిగింది,  కానీ సా.శ. 758 లో లీ బాయి  పై కేసులు తిరుగదోడి  అతనికి యేలాంగ్ (yeh-lang)కు  పోవలసినది దేశ బహిష్కార  శిక్ష విధించాడు. అతడు అక్కడకు చేరే లోపున దోషులందరికీ మూకుమ్మడి క్షమ ప్రసాదింప పడడంతో అతడు తూర్పు చైనాకు తిరిగి వచ్చాడు. అక్కడ తన బంధువు ఇంటిలో కొన్నాళ్ళు ఉండి తరువాత కాలధర్మం చెందాడు.  కానీ అతడు తప్పతాగి ఒక పడవలో కూర్చుని నీటిలో ప్రతిఫలించిన చంద్రబింబాన్ని పట్టుకోవడానికి ప్రయత్నించడంలో నీటిలో మునిగి చనిపోయాడని ఒక వదంతి ప్రచారంలో ఉంది. తన జీవన విధానంలోనూ కవిత లోనూ కూడా లి బాయి కాల్పనిక వాదిగా కనిపిస్తాడు.  చైనాలోని ప్రతిభావంతులైన  తత్వవేత్తల పరంపరలో ఒక అడుగు ప్రసిద్ధి చెందిన తరచుగా మద్యపాన మహోత్సవాలలో లీనమై ఉండేవాడు అతడు స్నేహం, ఏకాంతం, కాలగమనం,ప్రకృతి ఆనంద హేల మొదలైన విషయాలపై కూడా కవితలు అల్లాడు నిర్వాసిత అపరాధి అని పేరు పొందిన ప్రతిభ కల్పనా పటిమ గల మహాకవిగా ప్రసిద్ధుడు ఆర్థర్ వేలి రచించిన అతని జీవిత చరిత్ర  పోయెట్రీ అండ్ కేరీర్‌  లీ బాయి అనే పేరుతో 1955 లో ప్రచురితమయ్యింది

## మూలాలు